Nenetsian kartta  
Narjan-Mar
Indiga
 *Barentsinmeri (Pohjoinen jäämeri)*
*Tšošan-  
lahti*
*Kaninin  
niemimaa*
*Kolgujev*
**Indiga** (ven. Индига) on taajama ja Timanin maalaiskunnan keskus Zapoljarnyin piirin länsiosassa Nenetsian autonomisessa piirikunnassa Venäjällä. Kylä sijaitsee Indigajoen suulla Barentsinmeren Indiganlahden pohjukassa. Nenetsian pääkaupunki Narjan-Mar sijaitsee linnuntietä noin 170 kilometriä itään. Ympärillä aukeaa laaja *Timanin tundra*. Aluetta kuvaavat jopa 200-300 metrin korkeuteen nousevat harjanteet (osa Timanin selännettä).

Timanin kyläneuvoston maalaiskunnassa asui yhteensä 799 ihmistä (2010 väestönlaskennan mukaan). Indiga on kunnan suurin taajama, ja esimerkiksi vuonna 1999 sen asukkaista noin puolet oli nenetsejä. Lisäksi asutusta on Indigan taajaman eteläpuolella sijaitsevassa Vyutšeiskin taajamassa.

Timanin kunta on luonnonvaroiltaan rikasta aluetta, alueen kaivannaiset ovat toistaiseksi suurelta osin hyödyntämättä. Kunnan johdossa toimii Indigassa syntynyt, aiemmin öljy-yhtiö Lukoililla toiminut insinööri Sergei Talejev. Tieyhteydet alueella ovat puutteelliset. Taajaman rooliin ja liikenneyhteyksiin on kuitenkin suunniteltu erittäin merkittävää muutosta. Esimerkiksi Venäjän rautatiet esittää rakennussuunnitelmissaan uuden rautatien rakentamista etelästä, Komin tasavallan Sosnogorskista Indigaan vuoteen 2030 mennessä. Taajaman lähistölle on kaavailtu myös arktista satamaa.*selvennä*

Alueen talouden perinteisiä toimialoja ovat poronhoito, metsästys ja kalastus. Indigassa on porotalouden ja kalojen tuotanto- ja vastaanottotoimintaa, kulttuurikeskus, koulu, terveyskeskus, sääasema ja pienlentokenttä, josta on lentoja piirikunnan pääkaupunki Narjan-Mariin.

Lähteet
-------

1. 1 2  Spisok munitsipalnyh obrazovani po poselenijam Zapoljarnyin kunnallispiiri, zrnao.ru. Viitattu 7.2.2013. (venäjäksi)
2. 1 2 3 4  Новый Атлас автомобильных дорог 2006-2007. Россия - Страны СНГ - Прибалтика. 1:750 000 и 1:1500 000 (+ 1:4000 000). Главный редактор В.Х. Пейхвассер. Тривум, 220053, г. Минск. ISBN 985-409-072-8. Pjošajoki (Пёша) ja sen varren kylät kuten Nižnjaja Pjoša kartaston sivulla 99-100. (venäjäksi)
3. 1 2 3  Obzornaja karta Nenetskogo avtonomnogo okruga Zapoljarnyin kunnallispiiri, zrnao.ru. Viitattu 7.2.2013. (venäjäksi)
4. ↑  Jussi Konttinen: *Sankarimatkalijan Arkangeli*, s. Timan ja Pienenmaan tundrasta s. 296-297/ Kirjassa yht. 336 sivua. Kustannusosakeyhtiö Paasilinna, 2005. ISBN 951-581-095-7.
5. ↑  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 7.2.2013. (venäjäksi)
6. 1 2 3  Munitsipalnoje obrazovanije "Timanski selsovet" (Timanin kyläneuvoston maalaiskunta Zapoljarnyin kunnallispiirin sivuilla) Zapoljarnyin kunnallispiiri, zrnao.ru.  Arkistoitu 19.3.2012. Viitattu 7.2.2013. (venäjäksi)

Aiheesta muualla
----------------

* Timanin maalaiskunnan sivusto (venäjäksi) (timanselsovet.ru)
* Indiga kartalla (jpg): Q-39-I,II Индига (2 км) (venäjäksi) (narod.ru)
* Kartta: Indiga. Publitšnaja kadastovaha karta[vanhentunut linkki] (venäjäksi) (rosreestr.ru)